
REFERAT DE APROBARE 
A PROIECTULUI DE HOTĂRÂRE

privind transmiterea dreptului de administrare în favoarea Administrației pentru Sănătate și Educație a Municipiului Timișoara asupra imobilelor - construcții  și terenuri unde își  desfășoară activitatea unitățile de învățământ preuniversitar de stat - aflate în domeniul public al Municipiului Timişoara


1.Descrierea situației actuale
	
Administrația pentru Sănătate și Educație a Municipiului Timișoara - instituție publică de interes local, cu personalitate juridică, în subordinea Consiliului Local al Municipiului Timișoara, acționând în regim de putere publică și care prestează servicii publice în domeniul educației și sănătății în interesul comunității locale, a fost înființată Prin Hotărârea Consiliului Local nr. 89/16.03.2022.
Conform art. 6 alin. (2) din Regulamentul de Organizare și Funcționare al Administrației pentru Sănătate și Educație a Municipiului Timișoara: ”terenurile și clădirile unităților de educație timpurie, de învățământ preșcolar, școlilor primare, gimnaziale și liceale, inclusiv ale celorlalte niveluri de învățământ din cadrul acestora, înființate de stat, care fac parte din domeniul public local sunt transmise în administrarea Administrației pentru Sănătate și Educație a Municipiului Timișoara”, precum și a alin. (8) al aceluiași articol: ”Patrimoniul aflat în administrarea Administrației pentru Sănătate și Educație a Municipiului Timișoara, se stabilește prin hotărâre de consiliu local și se întregește/diminuează, după caz, în condițiile legii”.

2.Schimbări preconizate și rezultate așteptate

Pentru ducerea la îndeplinire a misiunii instituției și pentru realizarea obiectului de activitate, Administrația pentru Sănătate și Educație a Municipiului Timișoara, prin adresa cu nr. ASEMT2023-560/29.03.2023 a solicitat Consiliului Local al Municipiului Timișoara transmiterea dreptului de administrare a imobilelor - construcții și terenuri în care își desfășoară activitatea unitățile de învățământ preuniversitar de stat aflate în domeniul public al Municipiului Timișoara.
Imobilele - terenuri și clădiri în care își desfășoară activitatea unitățile de învățământ preuniversitar - grădinițe, școli generale (primare și gimnaziale), licee, grupuri școlare, seminarii teologice, școli profesionale și școli postliceale au trecut în domeniul public al Municipiului Timișoara în conformitate cu art. 166 alin. (4) din Legea Învățământului nr. 84/1995 modificată în baza art. 1 din O.U.G nr.30/14.04.2000 și au fost preluate prin Protocolul nr.592/31.01.2001, SC2000-001481/01.02.2001, încheiat între Inspectoratului Școlar Timiș și Primăria Municipiului Timișoara și au fost înregistrate în evidența contabilă a mijloacelor fixe a Municipiului Timișoara.
Conform art. 112 alin. (2) din Legea educației naționale nr. 1/2011 modificată și completată, terenurile și clădirile unităților de educație timpurie, de învățământ preșcolar, școlilor primare, gimnaziale și liceale, inclusiv ale celorlalte niveluri de învățământ din cadrul acestora, înființate de stat, fac parte din domeniul public local și sunt administrate de către consiliile locale. Celelalte componente ale bazei materiale sunt de drept proprietatea acestora și sunt administrate de către consiliile de administrație. 
Deși imobilele - construcțiile și terenul aferent, ce constituie infrastructura școlară sunt de natura domeniului public a Municipiului Timișoara, conform prevederilor legale mai sus menționate, la data preluării nu s-a putut înscrie în cărțile funciare dreptul de proprietate publică, întrucât o mare parte dintre construcții nu erau evidențiate în cărțile funciare aferente.
La momentul de față această situație a fost reglementată prin întocmirea documentațiilor topocadastrale specifice, cu excepția unor imobile - terenurile pe care sunt amplasate construcțiile - a căror situație nu este clarificată din punct de vedere juridic (fie sunt revendicate, fie sunt în proprietatea statului sau a altor instituții publice). 
Ținând cont de faptul că Administrația pentru Sănătate și Educație a Municipiului Timișoara prin structurile din cadrul acesteia are atribuții de executare a lucrărilor de reparații, reabilitare și investiții la imobilele în care își desfășoară activitatea unitățile de învățământ preuniversitar de stat, se impune transmiterea dreptului de administrare în favoarea acesteia atât asupra imobilelor – construcții si teren, prevazute în Anexa A la prezentul referat. 
Odată cu transmiterea în administrare a imobilelor - construcții și terenuri se preiau în administrare și mijlocele fixe aferente fiecărei locații constând în: împrejmuiri, porți de acces, alei betonate, construcții provizorii, rețele de utilități etc., înregistrate în evidența contabilă a Municipiului Timișoara. 
Bunurile mai sus menționate se transmit în administrarea Administrației pentru Sănătate și Educație a Municipiului Timișoara pe o perioadă de 10 ani de la data semnării contractului de administrare.
Valoarea de inventar a bunurilor transmise din administrarea Consiliului Local al Municipiului Timișoara în administrarea Administrației pentru Sănătate și Educație a Municipiului Timișoara, menționate sunt prevăzute în Anexa B a prezentului referat. 
Imobilele - construcții si terenuri, precum și mijloacele fixe aferente fiecărei locații, vor fi predate prin Proces verbal de predare - primire ce se va încheia între Municipiul Timișoara prin Direcția Patrimoniu și Direcția Economică, în calitate de proprietar (predător) și Administrația pentru Sănătate și Educație a Municipiului Timișoara, în calitate de administrator (primitor).
Administrația pentru Sănătate și Educație a Municipiului Timișoara va înregistra în evidența contabilă a mijloacelor fixe valoarea bunurilor preluate în administrare, conform prevederilor legale în vigoare. 

3.Alte informații

După clarificarea situației juridice, a terenurilor aferente construcțiilor prevăzute în Anexă și întocmirea documentațiilor topocadastrale de înscriere a imobilelor în cărțile funciare aferente, Anexa va fi actualizată cu datele de identificare atât pentru construcții cât și pentru terenurile aferente (nr. CF, nr cad/nr.top, regim de înălțime și suprafețe) și va fi supusă spre aprobare Consiliului Local, în scopul înscrierii în cartea funciară a dreptului de proprietate publică asupra imobilelor a Municipiului Timișoara și în administrarea Administrației pentru Sănătate și Educație a Municipiului Timișoara.



4.Concluzii

Având în vedere cele expuse mai sus, considerăm necesară și oportună inițierea unui proiect de hotărâre privind transmiterea dreptului de administrare în favoarea Administrației pentru Sănătate și Educație a Municipiului Timișoara asupra imobilelor - construcții  și terenuri unde își  desfășoară activitatea unitățile de învățământ preuniversitar de stat - aflate în domeniul public al Municipiului Timişoara și supunerea spre dezbatere și aprobare a Consiliului Local al Municipiului Timișoara.

